- ગીર નજીક આવેલા શિંઘોડા ડેમને ઊંડો કરવાની પ્રક્રિયાને હાઇકોર્ટ સમક્ષ એક જાહેરહિતની અરજી મારફતે પડકારવામાં આવી છે. જેમાં એવી રજૂઆત કરવામાં આવી છે કે ડેમમાં મગર અને નજીકના અભ્યારણના વિસ્તારમાં સિંહોનું વસવાટ છે. જેથી ડેમને ઊંડો કરવાની કામગીરીથી આ વન્યજીવો પ્રભાવિત થઇ શકે છે. તેથી આ કામગીરી તાત્કાલિક અસરથી અટકાવી દેવી જોઇએ. ખાસ કરીને રાજ્યના મુખ્યમંત્રી આ વિસ્તારની મુલાકાતે આવવાના હોઇ એ કાર્યક્રમને પણ રોકવાની દાદ માંગવામાં આવી છે. હાઇકોર્ટે આ કેસ યોગ્ય ખંડપીઠ સમક્ષ રજૂ કરવાનું નોંધ્યું છે.